รัฐบาลไทย-ข่าวทำเนียบรัฐบาล-ปลัดมหาดไทยลงพื้นที่มอบนโยบายและติดตามการทำงานคนมหาดไทยในพื้นที่จังหวัดพะเยา เน้นย้ำ
วันเสาร์ที่ 5 สิงหาคม 2566
05/08/2566
ปลัดมหาดไทยลงพื้นที่มอบนโยบายและติดตามการทํางานคนมหาดไทยในพื้นที่จังหวัดพะเยา เน้นย้ํา
ปลัดมหาดไทยลงพื้นที่มอบนโยบายและติดตามการทํางานคนมหาดไทยในพื้นที่จังหวัดพะเยา เน้นย้ํา "หัวใจของความมั่นคงของชาติอยู่ที่ชาวมหาดไทยและภาคีเครือข่ายทุกคน" ต้องมีใจเป็นนาย กายเป็นบ่าว ต้องสื่อสาร ทํางานแบบบูรณาการเพื่อสร้างคุณภาพชีวิตที่ดีอย่างยั่งยืน
ปลัดมหาดไทยลงพื้นที่มอบนโยบายและติดตามการทํางานคนมหาดไทยในพื้นที่จังหวัดพะเยา เน้นย้ํา "หัวใจของความมั่นคงของชาติอยู่ที่ชาวมหาดไทยและภาคีเครือข่ายทุกคน" ต้องมีใจเป็นนาย กายเป็นบ่าว ต้องสื่อสาร ทํางานแบบบูรณาการเพื่อสร้างคุณภาพชีวิตที่ดีอย่างยั่งยืนให้กับพี่น้องประชาชน
วันนี้ (5 ส.ค. 66) เวลา 10.00 น. ที่ศาลาประชาคมจังหวัดพะเยา อําเภอเมืองพะเยา จังหวัดพะเยา นายสุทธิพงษ์ จุลเจริญ ปลัดกระทรวงมหาดไทย เป็นประธานมอบนโยบายการดําเนินงานตามโครงการอําเภอบําบัดทุกข์ บํารุงสุข แบบบูรณาการอย่างยั่งยืน และโครงการหนึ่งตําบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยมี รองศาสตราจารย์วรวรรณ โรจนไพบูลย์ ผู้ช่วยศาสตราจารย์พิเชฐ โสวิทยสกุล ที่ปรึกษาปลัดกระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง นายอรรษิษฐ์ สัมพันธรัตน์ อธิบดีกรมการพัฒนาชุมชน นายขจร ศรีชวโนทัย อธิบดีกรมส่งเสริมการปกครองท้องถิ่น นายวราพงษ์ เกียรตินิยมรุ่ง ที่ปรึกษาด้านวิศวกรรมสํารวจ กรมที่ดิน นายรัฐพล นราดิศร รองอธิบดีกรมป้องกันและบรรเทาสาธารณภัย ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา นายบํารุง สังข์ขาว นายเทวา ปัญญาบุญ รองผู้ว่าราชการจังหวัดพะเยา ว่าที่ร้อยตรี กรกฎ ประเสริฐวงษ์ ว่าที่เรืออากาศตรีสมภพ โชติษฐยางกูร หัวหน้าสํานักงานจังหวัดพะเยา หัวหน้าส่วนราชการ นายอําเภอ 9 อําเภอ ผู้บริหารองค์กรปกครองส่วนท้องถิ่น นางสุมิตรา กัณฑมิตร นายกเทศมนตรีเมืองพะเยา นายกมลสันต์ ศรีวิราช ประธานหอการค้าจังหวัดพะเยา ข้าราชการ พนักงาน เจ้าหน้าที่ กํานัน ผู้ใหญ่บ้าน และภาคีเครือข่าย กว่า 500 คน ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอบคุณผู้ว่าราชการจังหวัดพะเยา และพี่น้องชาวมหาดไทยในพื้นที่จังหวัดพะเยาที่ได้ให้เกียรติมาพบปะ พูดคุย แลกเปลี่ยนมุมมองการทํางาน ซึ่งผมตั้งใจจะไปให้ครบทุกจังหวัดทั่วประเทศก่อนเกษียณอายุราชการในวันที่ 1 ต.ค. 67 เพราะผมมีความปรารถนาที่จะปลุกเร้า Passion ของพวกเราชาวมหาดไทยทุกคนให้รําลึกนึกถึงวันแรกของการเริ่มต้นหลังจากสมัครเข้ารับราชการที่มุ่งหมายจะทําให้พี่น้องประชาชนมีความสุขที่ยั่งยืน ความทุกข์ลดลงจนหมดไป ซึ่ง การที่จะทําให้พี่น้องประชาชนมีความสุขได้นั้น "ใจสําคัญ" ต้องมี "ใจเป็นนาย กายเป็นบ่าว" ใจของพวกเราทุกคนต้องเป็นใจของนักปกครองที่อยากจะปกป้องคุ้มครองภัยอันตรายให้กับพี่น้องประชาชน อยากช่วยเหลือพี่น้องประชาชนมีความสุข อยากเห็นประเทศเราอยู่ในสภาวะแวดล้อมที่ดี ผู้คนมีความรู้รักสามัคคี ปัญหาอาชญากรรม ปัญหายาเสพติด ปัญหาการคลอดก่อนกําหนด และทุกปัญหาได้รับการแก้ไขจนหมดไปอย่างยั่งยืน
"พวกเราทุกคนตั้งใจ ไม่งั้นไม่มาเป็นข้าราชการมหาดไทย หรือมาสมัครรับเลือกเป็นผู้นําท้องที่ สมัครรับเลือกตั้งเป็นผู้บริหารองค์กรปกครองส่วนท้องถิ่น เพื่อทํางานบําบัดทุกข์ บํารุงสุขร่วมกับท่านผู้ว่าราชการจังหวัด ท่านนายอําเภอ และข้าราชการมหาดไทยทุกคน ทุกตําแหน่ง เพราะเรามุ่งหวังว่าเราอยากทํางานช่วยเหลือประชาชน เป็นข้าราชการที่ดีในพระบาทสมเด็จพระเจ้าอยู่หัว ทําหน้าที่บําบัดทุกข์ บํารุงสุขให้กับพี่น้องประชาชน ซึ่งคนจบนิติศาสตร์ รัฐศาสตร์ รัฐประศาสนศาสตร์ เมื่อเรียนจบมาแล้วก็อยากเป็นผู้ว่าราชการจังหวัด อยากเป็นนายอําเภอ เพราะเราอยากเป็นข้าราชการที่ดีผู้ช่วยเหลือประชาชน ผู้พัฒนาบ้านเกิดเมืองนอน พัฒนาประเทศไทยอันเป็นที่รักยิ่ง เฉกเช่นเดียวกับท่านกํานัน ผู้ใหญ่บ้านที่มาเป็นเพราะอยากช่วยเหลือญาติมิตรที่อยู่ในหมู่บ้านของท่าน ทั้งนี้ รัฐบาลและกระทรวงมหาดไทยให้ความสําคัญและเหลียวแล หนุนเสริมกําลังใจให้กับท่านกํานัน ผู้ใหญ่บ้านเสมอมา นับแต่ครั้งบรรพบุรุษของกํานัน ผู้ใหญ่บ้าน ในรัชสมัยล้นเกล้าฯ พระบาทสมเด็จพระจุลจอมเกล้าเจ้าอยู่หัว ทรงมีพระราชดําริให้ค้นหา "คนที่มีจิตอาสา เสียสละ เป็นที่เคารพรักของประชาชน" มาเป็น "กํานัน ผู้ใหญ่บ้าน" เพราะประชาชนเชื่อมั่นว่า กํานัน ผู้ใหญ่บ้าน คือ ผู้นําที่จะเป็นที่พึ่งในการบําบัดทุกข์ บํารุงสุขให้กับพี่น้องประชาชนได้ ซึ่งนับเนื่องตั้งแต่ทรงมีพระบรมราชโองการโปรดเกล้าฯ ให้ประกาศใช้มีพระราชบัญญัติลักษณะการปกครองท้องที่ พ.ศ. 2457 ถึงปัจจุบัน เป็นระยะเวลา 109 ปี หลักการของประเทศไทยไม่เคยเห็นกํานัน ผู้ใหญ่บ้าน เป็นคนมีเงินเดือน แต่สังคมไทย "ยกย่องนับถือว่ากํานัน ผู้ใหญ่บ้านเป็นผู้นํา เป็นราชสีห์ผู้มีความภักดีของแผ่นดิน เป็นคนที่ประชาชนในหมู่บ้าน/ตําบลพึ่งพาอาศัย ช่วยเหลือดูแลป้องกันเหตุเภทภัย บําบัดทุกข์ บํารุงสุขให้กับพี่น้องประชาชน" ไม่มีข้าราชการมหาดไทยคนไหนไม่ให้ความสําคัญกับกํานัน ผู้ใหญ่บ้าน เพราะชีวิตของข้าราชการมหาดไทยพึ่งพากํานัน ผู้ใหญ่บ้าน ทั้งการทํางาน อาหารการกิน ที่พักอาศัย เวลาไปราชการในพื้นที่ เรากินข้าวกับกํานัน ผู้ใหญ่บ้าน" นายสุทธิพงษ์ฯ กล่าวเน้นย้ําในช่วงต้น
นายสุทธิพงษ์ จุลเจริญ กล่าวต่ออีกว่า สิ่งสําคัญของการทํางานที่เป็นหัวใจของการปฏิบัติราชการคนมหาดไทยนั้น คือการน้อมนําพระโอวาทของสมเด็จฯ กรมพระยาดํารงราชานุภาพ องค์ปฐมเสนาบดีที่ว่า "ต้องทํางานให้รองเท้าสึกก่อนกางเกงขาด" ซึ่งหมายถึงต้องหมั่นลงพื้นที่ไปเยี่ยมเยียนไปพบปะไปเข้าหาพี่น้องประชาชน แต่ปัจจุบันปลัดอําเภอ พัฒนากร และข้าราชการมักทํางานแบบยกหูโทรหานายก อบต. โทรหากํานัน ผู้ใหญ่บ้าน ข้าราชการผู้รับผิดชอบประจําตําบลได้แต่นั่งรถผ่านพื้นที่แต่ไม่แวะลงไปพูดคุยกับกํานัน ผู้ใหญ่บ้าน ผู้นําสตรี ผู้นําเยาวชน มีลักษณะการทํางานเป็นมนุษย์ office มากขึ้น ส่งผลให้เกิด Gap เกิดช่องว่างระยะห่างของพวกเราที่เป็นข้าราชการกับท่านผู้นําท้องที่ ท้องถิ่น ภาควิชาการ ครูที่โรงเรียน ผู้นําศาสนา ตุ๊เจ้าที่วัด ทําให้ประโยคที่ว่า ความคุ้นเคยเป็นญาติอย่างยิ่ง ดังพุทธพจน์ "วิสฺสาสปรมา ญาตี" มันลดลงจนหายไป จึงขอย้ําว่า "หัวใจของความมั่นคงของชาติอยู่ที่พวกเราชาวราชสีห์ทุกคน" ความสําเร็จของการบําบัดทุกข์ บํารุงสุข อยู่ที่ภาคีเครือข่ายทุกภาคส่วน โดยมีข้าราชการมหาดไทยทุกคนเป็นผู้นําที่ต้องรับผิดชอบภาระงานของทุกกระทรวง ทุกกรม เพราะเป้าหมายงานทุกกระทรวงอยู่ที่พี่น้องประชาชน โดยมีกํานัน ผู้ใหญ่บ้าน ผู้มีความใกล้ชิดกับพี่น้องประชาชนมากที่สุดเป็นกําลังสําคัญ
"ถ้าข้าราชการทุกคนทํางานจนรองเท้าสึกก่อนกางเกงขาด มุ่งมั่นทํางานในลักษณะใกล้ชิดกับพี่น้องประชาชน หรือที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงให้หลักการทํางานว่า "ต้องเข้าใจ ต้องเข้าถึง แล้วจึงพัฒนา" ไม่ทํางานเป็นหอคอยงาช้าง พัฒนาบนพื้นฐานที่ไม่สอดคล้องกับภูมิสังคม บนพื้นฐานฐานข้อมูลที่ผิดพลาด และจงภาคภูมิใจว่า พวกเราได้ทําจริง ๆ เพราะทั่วประเทศ "คนมหาดไทยทุกคนสําคัญ" โดยเฉพาะข้าราชการผู้รับผิดชอบประจําตําบล ที่ต้องทํางานเชิงรุก ต้องทํางานอย่าง Active ได้แก่ รุกที่ 1 คือ ข้าราชการทุกคนต้องให้ความสําคัญในการลงพื้นที่ไปหาประชาชน โน้มตัวเข้าหาประชาชนแบบลูกหลาน แบบญาติมิตร ไม่ใช่ไปแบบเจ้าขุนมูลนาย ซึ่งต้องตระหนักในใจเสมอว่า ท่านกํานัน ผู้ใหญ่บ้าน คือ ญาติ คือ Key Success ที่จะทําให้การบําบัดทุกข์ บํารุงสุขพี่น้องประชาชนประสบความสําเร็จ ด้วยการสร้างความเป็นญาติ ซึ่งปลัดอําเภอทุกคนต้องกินข้าวที่บ้านกํานัน ผู้ใหญ่บ้านได้ จะต้องสนิทสนมคุ้นเคย จึงจะไปกินข้าวที่บ้านกํานัน ผู้ใหญ่บ้านได้ "ผู้ว่าฯ นายอําเภอ หัวหน้าส่วนราชการ และข้าราชการทุกคน จึงต้องมีความรู้ความเข้าใจอย่างแจ่มแจ้งทั้งงานนโยบายทุกกระทรวง งานฟังก์ชันตามกรม กระทรวงที่สังกัด รวมถึงงานพื้นที่ ที่ต้องเป็น "ผู้นําต้องทําก่อน" ต้องเป็นผู้นําต้นแบบจนวินาทีสุดท้ายของชีวิตราชการ" รุกที่ 2 คือ การสื่อสารเป็นเรื่องที่สําคัญมาก เช่น โครงการพระดําริ "ผ้าไทยใส่ให้สนุก" คือ ความสุขที่ได้เลือกใช้ศิลปะ หัตถกรรมไทย เพื่อให้รายได้กลับสู่ชุมชน ส่งเสริมและกระตุ้นผ้าไทยให้ทันสมัยสู่สากล เป็นที่นิยมในทุกเพศ ทุกวัย และทุกโอกาส ซึ่งสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงมุ่งมั่นสืบสาน รักษา และต่อยอด พระราชปณิธานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีเป้าหมายที่ปลายน้ํา คือ พี่น้องประชาชนผู้ประกอบการ ช่างทอผ้าในทุกถิ่นที่ชนบท ได้มีการมีงานทํามีเงินทองจุนเจือเลี้ยงดูชีวิตและครอบครัวให้มีความสุขอย่างยั่งยืน และเป็นเครื่องกําหนดถึงความมั่นคงด้านเครื่องนุ่งห่มของชาติ ดังนั้น การสื่อสารจึงเป็นสิ่งสําคัญที่จะทําให้ภาคีเครือข่ายทั้ง 7 ภาคีได้ร่วมกันทํางาน Change for Good สร้างสิ่งที่ดีให้กับพี่น้องประชาชน ด้วยการน้อมนําพระดําริสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา "หมู่บ้านยั่งยืน (Sustainable Village)" ด้วยการเริ่มที่ครัวเรือน มีการแบ่งกลุ่มบ้านเป็นป๊อกบ้าน หย่อมบ้าน กลุ่มละ 10-20 ครัวเรือน ดูแลช่วยเหลือเกื้อกูล ปลูกผักสวนครัว พืชสมุนไพร ทําถังขยะเปียกลดโลกร้อน มีการจัดกิจกรรมสร้างความรัก ความสามัคคี ความเอื้อเฟื้อเผื่อแผ่ มีการจัดเวรดูแลชีวิตความเป็นอยู่คนในหมู่บ้าน ดูแลผู้ป่วยติดเตียง ดูแลผู้ด้อยโอกาส ผู้สูงอายุ ซึ่งการทํางานลักษณะนี้จะเข้มแข็งได้ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานแนวทางการสร้างความเข้มแข็งของชุมชนซึ่งทรงสรุปจากการปฏิบัติพระราชกรณียกิจผ่านโครงการพระราชดําริ 4,741 โครงการไว้ว่า จะต้อง 1) เปิดเวทีพบปะพูดคุยอย่างสม่ําเสมอเป็นระยะเวลาต่อเนื่องยาวนานอย่างน้อย 1 ปี 2) ร่วมคิด ร่วมพูดคุย ร่วมเสนอแนะ 3) ร่วมลงมือทํา และ 4) ร่วมรับประโยชน์ "ความสุขอย่างยั่งยืนจึงจะเกิดขึ้น"" นายสุทธิพงษ์ฯ กล่าวเน้นย้ํา
จากนั้น คณะผู้บริหารระดับสูงของกระทรวงมหาดไทย ผู้ว่าราชการจังหวัดพะเยา ประธานหอการค้าจังหวัดพะเยา และตัวแทนกํานันผู้ใหญ่บ้าน ได้ร่วมแลกเปลี่ยนการขับเคลื่อนงานตามนโยบายและภารกิจสําคัญของกระทรวงมหาดไทย
นายสุทธิพงษ์ จุงเจริญ กล่าวในช่วงท้ายว่า การทํางานทุกอย่างจะประสบความสําเร็จ ต้องมี "การสื่อสาร" ซึ่งการสื่อสารที่ดีจะเกิดขึ้นได้ ผู้นําทุกคนต้องมีความรู้ ความเข้าใจในเรื่องที่พวกเราทํา ในเรื่องที่พวกเราจะไปสื่อสาร และต้องมีการข่าว ได้รับการสื่อสารทุกเรื่องในพื้นที่ ต้องมี "หัวใจนักปราชญ์ (สุ จิ ปุ ลิ)" ด้วยการคิดและทําความเข้าใจเนื้องานในเชิงลึกอย่างกว้างขวางรอบด้าน และต้องสร้างทีมงานแบบบูรณาการอย่างยั่งยืน ทั้งทีมจังหวัด ทีมอําเภอ ทีมตําบล ทีมหมู่บ้าน ที่ต้องบูรณาการคน (ทีมงาน) บูรณาการเนื้องาน (ฟังก์ชัน) เพื่อจะได้มีข้อมูลและกําหนดแนวทางการทํางาน การแก้ปัญหาให้กับพี่น้องประชาชนได้อย่างทันท่วงที ทํางานแบบ RER ทั้งหน้าที่ประจํา (Routine Job) งานนโยบายพิเศษเพิ่มเติมที่ไม่ใช่หน้าที่ประจํา (Extra Job) ที่เกี่ยวพันกับ Routine Job และต้องมีการรายงานความก้าวหน้าของงาน (Report) ทั้งต่อผู้บังคับบัญชาและสาธารณชน อันจะส่งผลทําให้สิ่งที่ท่านผู้ว่าราชการจังหวัดได้ลงนามบันทึกข้อตกลง (MOU) ร่วมกับ UN Thailand "1 จังหวัด 1 คํามั่นสัญญา เพื่อความเท่าเทียม และการพัฒนาที่ยั่งยืน" อันเป็นความมุ่งมั่น (Commitment) ที่พวกเราต้องการให้เกิดการ Change for Good ให้กับพี่น้องประชาชนเกิดขึ้นได้ เพราะเป้าหมายสูงสุด คือ เกิดประโยชน์สุขที่ยั่งยืนกับประชาชน